ناخجیوان موختار جومهوریتی
ناخجیوان موختار جومهوریتی (لاتین تورکجه: Naxçıvan Muxtar Respublikası)، آذربایجان جومهوریتینه باغلی موختار جومهوریت دیر. ناخجیوان موختار جومهوریتی قوزئی و دوْغودان ائرمنیستان، باتیدان تورکیه و گونئیدن ایسه ایران ایسلام جومهوریتی ایله سرحدی واردیر.
تاریخی[دَییشدیر]
ناخجیوان بؤلگهسی آذربایجان خالق جومهوریتی یؽخیلدیقدان سوْنرا شوروی طرفیندن ایشغال ائدیلدی و غربی زنگهزورون شوروی طرفیندن ائرمنیستان شوروی سوسیالیست جومهوریتینه باغیشلاماسی نتیجهسینده ۱۹۲۰-جی ایلده ناخجیوان شوروی سوسیالیست جومهوریتی قۇرولدو. ۱۹۲۳-جۆ ایلین فوریهسینده اینضیباطی دگیشیکلر نتیجهسینده ناخجیوان، جومهوریت وضعیتینی الدن وئریب شورویه باغلی ناخجیوان موختار دیاری عونوانیندا اوْلاراق اینضیباطی واحیدده یئرینی آلدی. ۱۹۲۴-جۆ ایلین یئنی اینضیباطی بؤلمهلرینده ناخجیوان، یئنیدن جومهوریت وضعیتینی قازاندی و آذربایجان شوروی سوسیالیست جومهوریتینه باغلی شکیلده ناخجیوان موختار شوروی سوسیالیست جومهوریتی آلداندیریلدی. ۱۹۹۰-جی ایلده عالی مجلیسین قراری ایله ناخجیوان موختار جومهوریتی قۇرولدو و ۱۹۹۱-جی ایلده آذربایجان جومهوریتی باغیمسیزلیغینی یئنیدن قازاندیقدان سوْنرا ناخجیوان بؤلگهسی آنا وطندن آیری اوْلدوغو اۆچۆن موختار جومهوریتی کیمی وضعیتینی قوْرودو.
قایناقلار[دَییشدیر]
- ^ "Constitution of the Autonomous Republic of Nakhchivan: Article 10. Symbols of the Nakhchivan Autonomous state". Archived from the original on 2017-08-25. Retrieved 2017-06-29.
- ^ Xəlilzadə,elgunkh, Elgun Xelilzade, Elgun Khalilzadeh, Elgün. "Naxçıvan Muxtar Respublikası Dövlət Statistika Komitəsi". Retrieved 12 June 2016.
kas_Arab azb_Arab azb_Arab azb_Arab azb_Arab eng_Latn azj_Latn